დარჩიძეები (შუახევის მუნიციპალიტეტი)
დარჩიძეები — სოფელი, შუახევის მუნიციპალიტეტში (შუბანის ადმინისტრაციული ერთეული). მდებარეობს არსიანის ქედის განშტოებაზე, მდინარე ჩირუხისწყლის (აჭარისწყლის მარცხენა შენაკადი) მარჯვენა მხარეს, ზღვის დონიდან 1580 მ-ზე. 2014 წლის აღწერის მონაცემებით სოფელში ცხოვრობს 276 კაცი. სოფლის სახელწოდება მოდის მკვიდრი მოსახლეობის გვარ-სახელისაგან (დარჩი, დაჩი). სოფელში შემორჩენილია შუა საუკუნეების ნამოსახლარი (გოგლაურის უბანი) და გვიანდელი შუა საუკუნეების დაზიანებული ციხე (მთისუბნის ციხე).